**Versenybizottsági határozat**

 A DVKLSZ Versenybizottsága megállapította, hogy a 2021. szeptember 24-én, az Oláh Gábor műfüves pályáján kiírt Fékcentrum – Hajdusol Kft. mérkőzés a 40. percben jogosan került a játékvezető által beszüntetésre. Két kiállítást követően, a Hajdusol Kft. csapata 5 fő alá csökkent. Ekkor az eredmény 3-2 volt a Hajdusol Kft. javára. A DVKLSZ Versenybizottsága a Versenyszabályzatának 16) f pont értelmében a találkozó beszüntetésekor lévő eredményt törli (*piros lapok érvényben maradnak*). A győzelemért járó 3 pontot, 3-0-ás gólkülönbséggel a Fékcentrum csapatának javára igazolja.

 A **Hajdusol Kft.** játékosainak, a találkozó beszüntetésekor tanúsított viselkedése miatt pedig (hangosan, ”alpári stílusban” tovább szidalmazták a játékvezetőt) a **csapatot írásbeli figyelmeztetésben részesíti a DVKLSZ Versenybizottsága.** Továbbá, felhívja a sportszervezet játékosainak figyelmét a jövőben tartózkodjanak az ehhez hasonló stílusú és tartalmú megnyilvánulásoktól.

Debrecen, 2021. szeptember 27.

 Vasziliu Tamás

DVKLSZ Versenybizottság